**TOPLI OBROK ZA VSE UČENCE IN DIJAKE**

**OD 24. 11. 2020 DALJE**

Spoštovani starši oz. skrbniki otrok.

Ker se zavedamo, da v času šolanja na daljavo nekateri starši težko pripravijo topel obrok za svoje otroke in ob upoštevanju pomena zdrave in redne prehrane, smo se v dogovoru z Občino Hajdina odločili, da poleg otrok iz socialno šibkejših družin **omogočimo topel obrok VSEM učencem in dijakom, ki ga potrebujejo oz. želijo.**

**Cena toplega obroka za vse učence in dijake bo znašala 2,60 €** in vključuje obrok ter stroške embalaže za enkratno uporabo, v kateri bodo obrok prejeli.

Šola ne bo mogla pripravljati dietnih obrokov. Jedilnik bomo pripravljali sproti, zato ne bo javno objavljen.

**PRIJAVA:**

V kolikor bi starši za svojega otroka obrok želeli naročiti, **morate otroka nanj NUJNO PRIJAVITI** **do ponedeljka, 23. 11. 2020 do 12. ure**

na elektronski naslov: vesna.mesaric.lorber@gmail.com, če obiskuje OŠ Hajdina in na elektronski naslov: ravnatelj@os-breg.si,  če obiskuje OŠ Breg.

V prijavi je potrebno napisati **otrokovo ime in priimek, naslov ter razred, ime in priimek starša oz. skrbnika, ki otroka prijavlja na obrok ter elektronski naslov ali telefonsko številko.**

**Z oddano prijavo soglašate, da OŠ Hajdina uporabi zbrane podatke za organizacijo priprave in prevzema toplega obroka.**

Učenci in dijaki, ki imajo prijavljeno stalno prebivališče v Občini Hajdina in šolo obiskujejo v drugi občini, se prijavijo na elektronski naslov **uprava@hajdina.si** **do ponedeljka, 23. 11. 2020 do 12. ure.**

**PREVZEM:**

Učenci in dijaki oziroma njihovi starši topli obrok prevzamejo na Osnovni šoli Hajdina od ponedeljka do petka pred glavnim vhodom v šolo **ob 11.15 uri.**

**Pri prevzemu je potrebno nošenje zaščitne maske in upoštevanje varnostne razdalje.**

Prevzemniki bodo hrano prevzeli **v embalaži za enkratno uporabo**, ki jo bo zagotovila šola.

Če toplega obroka ne boste prevzeli, se je potrebno pravočasno odjaviti in sicer je odjava do 7.00 ure velja z  istim dnem oz. z dnem, ki ga določi oseba, ki je podala odjavo. Odjave sporočate na naslov:  vesna.mesaric.lorber@gmail.com.

**V primeru, da učenec ali dijak, ki je prijavljen na topli obrok, le-tega ne prevzame in topli obrok zanj ni bil odjavljen, se mu obrok obračuna.**

**Topli obrok bo za vse učence in dijake na voljo OD TORKA 24. 11. 2020 (v kolikor boste otroka prijavili najkasneje do ponedeljka, 23. 11. 2020 do 12. ure).**

**Za izdane obroke boste starši oz. skrbniki prejeli račun s strani šole.**

**Vesna Mesarič Lorber Mag. Stanislav Glažar**

**Ravnateljica OŠ Hajdina Župan Občine Hajdina**

Vročiti:

* OŠ Hajdina – po elektronski pošti
* OŠ Breg – po elektronski pošti